પોલીસે અકસ્માતના આ કેસમાં બેસ્ટના ડ્રાઇવરની ધરપકડ કરી હતી અને તેને ર્કોટે જામીન પર મુક્ત કર્યો હતો. સાક્ષીઓના જણાવ્યા પ્રમાણે જેનો મોબાઇલ ઝૂંટવાયો હતો તે માણસ આ ચોરની પાછળ તેને પકડી લેવા દોડતો હતો અને તે નીચે પડી ગયો અને અકસ્માત જોઈને ત્યાંથી ચાલ્યો ગયો હતો. આ કેસમાં બેસ્ટના ડ્રાઇવરની કોઈ ભૂલ છે કે કેમ એની પણ તપાસ થશે. મોબાઇલ ઝૂંટવીને ચોર ફ્લાયઓવરના થાણે તરફના છેડેથી દોડવા લાગ્યો હતો અને પાછળ ફોનનો માલિક દોડી રહ્યો હતો એ જોઈને પકડાઈ જવાના ડરે ફ્લાયઓવરની રેલિંગના એક પોલ પર ચડીને નીચે સરકી ફ્લાયઓવરને આધાર આપતા મોટા પિલરના છેડે છુપાઈ જવા માગતો હતો ત્યારે જ તેણે બૅલૅન્સ ખોયું હતું અને ઉપરથી સીધો જ નીચેના રોડ પર પડ્યો ત્યારે જ પસાર થઈ રહેલી બેસ્ટની બસના વ્હીલ નીચે કચડાઈ જતાં તેનું મોત થયું હતું.